મોટાભાગની હેન્ડલૂમ અને હેન્ડીક્રાફ્ટ પ્રોડક્ટ્સ તથા સેનિટરી નેપકીન પર હાલમાં ૧૨ ટકા જીએસટી લાગુ છે. આ વસ્તુઓ પર જીએસટી શૂન્ય કરી દેવાની માગણી થઈ રહી છે. જીએસટી કાઉન્સિલની જાન્યુઆરી-૨૦૧૮માં મળેલી બેઠકમાં ૫૪ સેવાઓ અને ૨૯ વસ્તુઓ પર જીએસટીના દર ઘટાડવામાં આવ્યા હતા. તે અગાઉ નવેમ્બર-૨૦૧૭માં ૧૭૮ વસ્તુઓને સૌથી વધુ ૨૮ ટકાના સ્લેબમાંથી હટાવીને તેમના પરના ટેક્સ ઘટાડવામાં આવ્યા હતા. આ ઉપરાંત તમામ રેસ્ટોરન્ટ્સ પર જીએટી ઘટાડીને પાંચ ટકા કરી દેવાયો હતો. માત્ર સ્ટાર હોટેલો પર જ વધુ જીએસટી લાગુ છે.